open-index/open-wikipedia-markdown huggingface dataset:
Kardiatsoli

**Kardiatsoli** (tunnetaan myös nimillä **pentyleenitetratsoli**, **pentetratsoli**, **pentametyleenitetratsoli**) on verenkiertoa ja hengitystä stimuloiva lääkeaine. Tämän hoitomuodon kehitti unkarilainen lääkäri, Ladislaus v. Medina, v. 1936–1937. Sitä on käytetty konvulsiivisessa terapiassa (keinotekoisesti kouristuksia, kouristelutiloja aiheuttava) ja skitsofrenian hoitoon, mutta sitä ei ole koskaan pidetty tehokkaana tähän tarkoitukseen. Noin 40–60 sekuntia kestäneen kohtauksen aiheuttanutta, kardiatsolia saatettiin käyttää myös depression hoitoon, ja etenkin jos siihen liittyi estyneisyyttä. Lisäksi korkeat kardiatsolin annostukset aiheuttavat kouristuksia ja muita haittavaikutuksia, joita on vaikea ehkäistä tai hallita. Syvät kouristukset saattoivat aiheuttaa jopa selkärangan kieroutumaa (skolioosi) tai luunmurtumia.

Kardiatsolia edelsi pikrotoksiini, jonka tavoin, kardiatsolia voitiin käyttää esimerkiksi hukkuneiden ja barbituraatti-yliannostelujen elvytystilanteissa. Annostelu oli 100-300 mg, ja se tapahtui joko iv. (laskimosuoneen) taikka im. (lihaksen sisään). Ruiskeliuoksen lääkevahvuus oli tuolloin 10&nbsp;%, jolloin injektoitiin 1-3 ml.

Kardiatsolin toimintatapaa ei täysin tunneta, ja sillä voi olla monia toimintamekanismeja. Kardiatsoli korvautui vuonna 1939 englantilaisissa mielisairaaloissa sähköhoidoilla. Kardiatsolia on käytetty myös suomalaisissa mielisairaaloissa.

## Lähteet
*Vartiainen, Ilmari: *Lääkeaineoppi (Farmakologia)*, 7. uusittu painos, SHKS/Wsoy, Helsinki, 1960.
*Kaila, Martti: *Mielitaudit*, 6. painos. SHKS/Wsoy, Porvoo/Helsinki, 1959.
*Kinnunen, Lyyli: *Mielisairaanhoito*, 5. tarkistettu painos. SHKS/Wsoy, Porvoo/Helsinki, 1958.
### Viitteet

## Aiheesta muualla
*PubChem: Pentylenetetrazole 
*Kyoto Encyclopedia of Genes and Genomes (KEGG): Pentetrazol
Päivi Horsma

**Hilja Päivi Horsma-Salo** alk. **Högdahl** (29. kesäkuuta 1889 Helsinki – 3. kesäkuuta 1972) oli suomalainen näyttelijä. Hänet tunnettiin myös nimellä **Päiviö Horsma**.

Horsma-Salon vanhemmat olivat rakennusmestari John Högdahl ja Amanda Apollonia Pastell, näyttelijät Lilli Tulenheimo ja Arna Högdahl olivat hänen sisaruksiaan. Horsma-Salo oli naimisissa vuodesta 1919 alkaen puolustusvoimain lääkintäeversti, lääketieteen ja kirurgian tohtori Toivo Johannes Salon (1881–1967) kanssa. Käytyään tyttökoulun hän suoritti Kansallisteatterin oppilaskoulun ja näytteli sitten Kansallisteatterissa vuosina 1908–1951, Pro Finlandia -mitalin hän sai vuonna 1950. 

## Lähteet
Sähköteknillinen tutkimuslaitos

**Sähköteknillinen tutkimuslaitos** (SähkötTutkL) oli Suomen puolustusvoimien tutkimuslaitos, joka keskittyi pääasiassa sähkö- ja informaatiotekniikan sovelluksiin maanpuolustuksessa. Laitos sijaitsi vuoteen 1999 saakka Espoon Kivenlahdessa Kivenlahdentiellä. Laitoksessa toimi noin 70 tutkijaa. Sillä oli myös oma koeasema (KoeAs/SähkötTutkL).

## Yhdistyminen Puolustusvoimien tutkimuskeskuksen kanssa
Vuonna 1999 Sähköteknillisestä tutkimuslaitoksesta muodostettiin yhdessä Puolustusvoimien tutkimuskeskuksen kanssa Puolustusvoimien teknillinen tutkimuslaitos, ja se siirrettiin Riihimäelle.

## Lähteet
Päivälehden arkisto

**Päivälehden arkisto** oli vuosina 1990–2023 toiminut suomalainen yksityinen arkisto, jonka kokoelmissa säilytettiin Sanoma Oyj:n ja sen tytäryhtiöiden historiaan liittyneitä asiakirjoja ja lehtikokoelmia.

Päivälehden arkistosäätiö perustettiin vuonna 1984. Vuonna 2001 arkistosäätiön yhteyteen perustettiin Päivälehden museo. Vuonna 2005 Päivälehden arkistosäätiö ja korkeatasoista tieteellistä tutkimusta tukenut Helsingin Sanomain 100-vuotissäätiö yhdistyivät Helsingin Sanomain Säätiöksi.

Päivälehden arkisto ja Päivälehden museo yhdistettiin vuonna 2023, jolloin syntyi nykyinen Median museo ja arkisto Merkki.

## Lähteet

## Aiheesta muualla
*Arkiston sivusto
Toini Karto

**Toini Sofia Karto** (o.s. *Weckman*; 1. kesäkuuta 1889 – 9. heinäkuuta 1970) oli suomalainen tanssinopettaja, joka johti Helsingissä toiminutta lasten liikuntakoulua. Hän sai Pro Finlandia -mitalin vuonna 1954.

Toini Karron isä oli Kansallisteatterin näyttelijä Knut Weckman. Hänen puolisonsa vuodesta 1911 oli palopäällikkö Lauri Karto. Toini Karto opiskeli tanssi- ja liikuntataidetta aluksi balettimestari A. Baskakoffin ja Katja Othonin johdolla ja teki myöhemmin useita opintomatkoja. Hänen opettajiinsa kuuluivat muun muassa Elsa Behle, Mary Wigman, Medau ja Hellerau. Liikuntakoulun pitämisen lisäksi  Toini Karto järjesti tansseja Kansallisteatterin lastennäytelmiin. Toini Karto oli Tanssitaiteilijaliiton varapuheenjohtaja. Hän esiintyi myös radiopakinoitsijana. Toini Karto kuului Helsinki-seuran hallintoneuvostoon seuran perustamisesta alkaen.

## Lähteet
Universal Studios Florida

**Universal Studio Florida** on yhdysvaltalainen Floridan Orlandossa sijaitseva teemapuisto, jonka teemana on viihdeteollisuus, erityisesti elokuvat ja televisio. Puisto avattiin 7. kesäkuuta 1990. Sen omistaa NBC Universal-viestintäyhtiö.


[
{
  "type": "ExternalData",
  "service": "geomask",
  "ids": "Q778011",
  "properties": {"fill":"#ffffff", "fill-opacity": 0.8, "stroke": "#ff0000", "stroke-width": 2}
},

{
  "type": "ExternalData",
  "service": "geoshape",
  "ids": "Q2583112",
  "properties": {"fill":"#ff0000", "fill-opacity": 0.7, "stroke": "#ff0000", "stroke-width": 0, "title": "Islands of Adventure"}
},

{
  "type": "ExternalData",
  "service": "geoshape",
  "ids": "Q1880820",
  "properties": {"fill":"#00ff00", "fill-opacity": 0.7, "stroke": "#00ff00", "stroke-width": 0, "title": "Universal Studios Florida"}
}

]


## Lähteet
Paul Eiwerts

**Paul Eiwerts** (10. heinäkuuta 1911 – 4. syyskuuta 1999) oli suomalainen näyttelijä, jolle myönnettiin Pro Finlandia -mitali vuonna 1962. Eiwerts näytteli Erik Holmbergia Teuvo Tulion vuoden 1944 elokuvassa *[[Sellaisena kuin sinä minut halusit]].*

## Lähteet
Alex Chiasson

**Alex Chiasson** (s. 1. lokakuuta 1990 Montreal, Quebec) on kanadalainen jääkiekkoilija, joka pelaa koeajalla NHL-seura Boston Bruinsissa. Hän on pelipaikaltaan laitahyökkääjä. Chiasson voitti Stanley Cupin Washington Capitalsin riveissä kesällä 2018.

Chiasson varattiin NHL:ään vuonna 2009 numerolla 38. Hänet varasi Dallas Stars. Hän pelasi Dallasissa kaudella 2012–13 tehden 7 ottelussa tehopistet 6+1. Hän pelasi osan kaudesta AHL-seura Texas Starsissa. Kaudella 2013–15 hän teki 79 ottelussa tehot 13+22 sekä kuudessa pudotuspeliottelussa yhden maalin ja yhden syöttöpisteen. Kaudeksi 2014–15 hän siirtyi Ottawa Senatorsiin, jossa teki ensimmäisellä kaudella 76 ottelussa 11 maalia ja antoi 15 maaliinjohtanutta syöttöä. Neljässä pudotuspeliottelussa hän ei tehnyt tehopisteitä.

Elokuussa 2023 Chiasson siirtyi tryout-sopimuksella Boston Bruinsiin.

Alex Chiasson ja edesmennyt Carolina Hurricanesin puolustaja Steve Chiasson eivät ole sukua keskenään.

## Tilastot

## Lähteet
* 

### Viitteet
Filosofian Akatemia

**Filosofian Akatemia** oli vuonna 2009 perustettu helsinkiläinen valmennus-, tutkimus- ja koulutusyritys, joka sulautui työterveysyritys Helttiin vuonna 2024. Yritys ilmoitti missiokseen tutkia ihmiselämän peruskysymyksiä ja tuottaa tutkimuksesta sovelluksia, jotka parantavat merkittävästi ihmisten hyvinvointia. Se tunnettiin työhyvinvointiin, tuottavuuteen ja elämänhallintaan liittyvistä valmennuksistaan ja koulutuksistaan.

Filosofian Akatemia oli perustettu mahdollistamaan jäsenilleen vapaan, apurahoista riippumattoman tutkimuksen tekemisen. Yritys korosti toimintansa tieteellistä taustaa ja toi mielellään esiin akateemisia yhteyksiään.

Filosofian Akatemian perustaja oli mediasta tunnettu Lauri Järvilehto. Muita tunnettuja jäseniä olivat muun muassa ”onnellisuusfilosofi” Frank Martela ja aivotutkija Tapani Riekki.

Filosofian Akatemian julkinen toiminta herätti myös kritiikkiä. Sulautumisen myötä vuonna 2024 Filosofian Akatemia muuttui Heltti Oy:n aputoiminimeksi.

## Lähteet

## Aiheesta muualla
* Filosofian Akatemian kotisivut
* Filosofian Akatemian perustaja Lauri Järvilehto 375 humanistia -sivusto 11.7.2015, Helsingin yliopiston humanistinen tiedekunta.
Nikolai Starikov

**Nikolai Starikov** (s. 1970) on Venäjän tunnetuimpia poliitikkoja ja poliittisia kirjailijoita. Hän on syntynyt 23.8.1970 Leningradissa ja 1992 hän valmistui kemian insinööriksi Pietarin teknillis-taloudellisesta yliopistosta Engeconista. Hän on naimisissa ja hänellä on kaksi tytärtä.

Starikov kuvailee kirjoittamiensa kirjojen genreä historiallis-poliittiseksi salapoliisityöksi. Kirjat perustuvat tietyn tapahtuman silminnäkijäkuvauksiin. 

Starikov organisoi Goebbelsin palkinnon jakamisen Venäjää panettelevalle henkilölle. Palkinnon saajan äänestävät sivustojen nstarikov.ru ja nstarikov.lj.ru käyttäjät. Goebbels oli natsi-Saksan propagandaministeri.

Starikovin piti puhua Josif Stalinista Tampereen Lenin museossa osana Venäjän uudet arvot -seminaaria toukokuussa 2013. Suomi–Venäjä-Seura kuitenkin kielsi tilaisuuden järjestämisen museon tiloissa.

## Yksityiselämä

Starikovilla on vaimo ja kaksi tytärtä. Starikov valmistui taloustieteilijäksi venäläisestä yliopistosta vuonna 1992.

## Teoksia
* 

## Lähteet

## Aiheesta muualla
* Nikolai Starikovin blogi
Yaya Sanogo

**Yaya Sanogo** (s. 27. tammikuuta 1993 Massy) on ranskalainen jalkapalloilija, pelipaikaltaan hyökkääjä. Hän edustaa Ligue 1ssä pelaavaa Toulousea.

## Lähteet
Hiihdon Suomen-mestaruuskilpailut 1911

**Hiihdon Suomen-mestaruuskilpailut** pidettiin vuonna **1911** Hämeenlinnassa.

## Tulokset
### Miehet, 30 kilometriä

### Naiset, 5 kilometriä

## Lähteet
*
Hiihdon Suomen-mestaruuskilpailut 1912

**Hiihdon Suomen-mestaruuskilpailut** pidettiin vuonna **1912** Haminassa.

## Tulokset
### Miehet, 30 kilometriä

### Naiset, 5 kilometriä

## Lähteet
*

## Aiheesta muualla
*
Hiihdon Suomen-mestaruuskilpailut 1915

**Hiihdon Suomen-mestaruuskilpailut** pidettiin vuonna **1915** Lahdessa sunnuntaina 7. maaliskuuta.

## Tulokset
### Miehet, 30 kilometriä

### Naiset, 5 kilometriä

### Mäkihyppy
Suomen toiset mäenlaskumestaruuskilpailut järjestettiin Kotkassa 28. helmikuuta. Järjestäjänä toimi Kotkan Hiihtoseura. Ilma oli kaunis ja tyyni, osanottajia kaikkiaan 20 (nuorten sarjoineen – yleisessä sarjassa 14). Yleisöä parisen tuhatta. Hiihtomäki, jota pidettiin Suomen parhaana, oli oivassa kunnossa.

Erillisen pituusennätyskilpailun voitti A. Jansson hypäten 27,5 metriä, joka oli paras kilpailuissa saavutettu tulos Suomessa.

## Lähteet
*

### Viitteet
Panttipataljoona: Suomalaisen SS-pataljoonan historia

**Panttipataljoona: Suomalaisen SS-pataljoonan historia** on historiantutkija Mauno Jokipiin laatima suomalaisen SS-pataljoonan vaiheita käsittelevä tutkimus.

## Julkaisuhistoria
*Panttipataljoona* ilmestyi vuonna 1968, ja se oli tuolloin ensimmäinen suomalaista vapaaehtoista SS-pataljoonaa (”panttipataljoonaa”) käsitellyt, pataljoonaan liittymättömän henkilön laatima tutkimus. Teos on entisten suomalaisten SS-miesten järjestön Veljesapu ry:n tilaustyö. Sen ensimmäiset painokset kustansi Weilin+Göös. Kolmas (1996) ja neljäs (2000) painos ovat Veljesavun kustantamia. Tätä edistääkseen kirjoittaja siirsi tekijänoikeutensa yhdistyksen nimiin 1992. Teoksen myöhempiin laitoksiin vuodesta 1996 lähtien liitettiin ensimmäisistä puuttuneita nimiluetteloita.

## Sisällöstä
Kirjassaan Jokipii esitti, että suomalaisista SS-miehistä enintään viidennes olisi ollut oikeistoradikaaleja, ja värvääjät karsivat hakijoista pois ääriaineksia. Näin Suomi olisi tarkoituksellisesti jäänyt kauas Saksan asettamasta tavoitteesta, jonka mukaan oikeistoaineksia olisi pitänyt olla noin kaksi kolmasosaa Saksaan lähteneistä. Muiden muassa historiantutkijat Oula Silvennoinen ja Marko Tikka ovat 2010-luvulla esille tulleen arkistoaineiston valossa kuitenkin osoittaneet Jokipiin kaunistelleen oikeistoradikaalien osuutta, ja SS-vapaaehtoiset ja heidät värvännyt toimikunta olivat huomattavasti Jokipiin esittämää vahvemmin erilaisten kansallismielisten radikaalien, fasistien ja kansallissosialistien käsissä. Silvennoisen ja Tikan mukaan noin 46 prosenttia vapaaehtoisista eli yli kaksinkertainen määrä Jokipiin laskelmiin verrattuna olisi ilmaissut olevansa selkeästi fasistisen politiikan kannattajia.

Arvioidessaan vuonna 2018 André Swanströmin kirjaa *[[Hakaristin ritarit]]* Silvennoinen sanoo, että *Panttipataljoona* on näennäisen tyhjentävä SS-pataljoonan historia. 

## Lähteen väärennös
Marko Junkkari kirjoitti 17.3.2019 *Helsingin Sanomissa*, että Jokipii siteeraa kirjassa SS-mies Lennart Kihlströmin päiväkirjaa muodossa: "Tarnopolin yli. Vihollisen kanssa yhteenotto. Tykistö kunnostautui. 6 kaatunutta, yli sata ryssää sai surmansa. Takaisin T:n ylitse." Alkuperäisessä päiväkirjassa kohta on kuitenkin: "Tarnopolin yli. Vihollisen kanssa yhteenotto. Tykistö kunnostautui. 6 kaatunutta, yli sata ryssää ammuttiin. Takaisin T:n ylitse." Jokipii on muuttanut kohdan "ammuttiin" muotoon "sai surmansa". *[[Kanava (aikakauslehti)|Kanavassa]]* julkaistussa artikkelissaan everstit Pekka Holopainen ja Kalle Liesinen kritisoivat voimakkaasti Junkkarin artikkelia, jossa Jokipiin siteerausvirhe tuotiin esille. He huomauttivat, että sodassa ”lähtökohtaisesti ammutaan muita kuin sotavankeja – –. Merkintä kuulostaakin ennemminkin onnistuneen iskuosastohyökkäyksen kuvaukselta kuin kertomukselta tykistön toteuttamasta sadan sotavangin ampumisesta asemiensa etupuolella”. Kansallisarkiston pääjohtaja Jussi Nuorteva vastasi Holopaisen ja Liesisen kritiikkiin.

## Katso myös
* *[[Terekille ja takaisin]]*

## Lähteet
* 

### Viitteet
Bambumetsäkerttunen

**Bambumetsäkerttunen** (*Bradypterus alfredi*) on sirkkalintujen heimoon kuuluva varpuslintu.

## Levinneisyys
Bambumetsäkerttusta tavataan Kongon demokraattisessa tasavallassa, Etiopiassa, Etelä-Sudanissa, Sudanissa, Tansaniassa, Ugandassa ja Sambiassa. Lajia on kuvattu harvinaiseksi ja paikalliseksi koko levinneisyysalueellaan. Se on kuitenkin luokiteltu elinvoimaiseksi.

## Lähteet
Kendall Schmidt

**Kendall Schmidt** (s. 2. marraskuuta 1990 Kansas) on yhdysvaltalainen laulaja ja näyttelijä. Hän on näytellyt laulaja Kendall Knightin roolia Nickelodeonin sarjassa *[[Big Time Rush]]*. Schmidtillä on ollut pieniä rooleja myös televisiosarjoissa *[[Teho-osasto (televisiosarja)|Teho-osasto]]*, *[[Ilman johtolankaa]]*, *[[Poika tulevaisuudesta]]*, *[[Aavekuiskaaja]]* ja *[[Frasier]]*. Myös hänen veljensä Kevin Schmidt on näyttelijä.

## Lähteet

## Aiheesta muualla
*
Kameruninmetsäkerttunen

**Kameruninmetsäkerttunen** (*Bradypterus grandis*) on sirkkalintujen heimoon kuuluva varpuslintu.

## Levinneisyys
Kameruninmetsäkerttusta tavataan Kamerunissa, Keski-Afrikan tasavallassa ja Gabonissa. Lajista tunnetaan yhteensä kahdeksan eri esiintymää. Sen kannaksi arvioidaan 1&nbsp;000–2&nbsp;500 yksilöä ja se on luokiteltu silmälläpidettäväksi.

## Elinympäristö
Kameruninmetsäkerttunen elää tiheäkasvustoisilla soilla, joilla kasvaa *[[Rhynchospora corymbosa]]* -lajin sarakasvia. Soiden kuivattaminen on lajille potentiaalinen uhka.

## Lähteet
Kiukuttelu

**Kiukuttelu** on ihmisen, yleensä lapsen tyytymättömyyden purkamista. Se voi olla itkemistä, raivoamista, uhmaa, väkivaltaisuutta tai sanallista kiukuttelua. Kiukuttelua voi tapahtua silloin jos joku ei saa tahtoaan läpi, tai kun jotain pahaa on tapahtunut. Kiukuttelu saattaa liittyä mielenterveysongelmiin, kuten stressiin tai masentumiseen.
Keijo Alen

**Keijo Alen** (s. 7. kesäkuuta 1964) on aktiiviuransa lopettanut suomalainen koripalloilija.

Lahden NMKY:n kasvatti, 197-senttinen Alen pelasi urallaan Lahden lisäksi Tampereen Pyrinnössä ja Kisanokiassa. Lahdessa Alen saavutti Suomen cupin voiton vuosina 1989 ja 1994. Kauden 1994–1995 päätteeksi hänet valittiin SM-sarjan kauden parhaaksi kuudenneksi pelaajaksi.

Joulukuussa 1985 Alen teki Torpan Poikia vastaan miesten pääsarjan piste-ennätyksensä, 42 pistettä, joka on edelleen Pyrinnön suomalaispelaajien ennätys.

## Lähteet
* Keijo Alen  baskethotel.com

### Viitteet
Johannes Korhonen

**Johannes Matti Korhonen** (s. 1958) on Eläkkeenmaksajain keskusliiton toimitusjohtaja. Aiemmin hän on toiminut Transtec Oy:n hallituksen puheenjohtajana sekä SK-Yhtymän toimitusjohtajana. Korhonen on koulutukseltaan valtiotieteiden maisteri. Korhonen on toiminut pitkään myös yrittäjänä, ja hänelle on myönnetty Längelmäen kunnan kultainen yrittäjäansiomerkki. Korhonen on naimisissa ja hänellä on kaksi lasta. 

## Lähteet
Seppo Aarnivala

**Seppo Jalmari Aarnivala** (ent. **Andersson**, 27. tammikuuta 1929 Lappee – 2. helmikuuta 2003 Nokia) oli suomalainen urheilija. Hän pelasi viiden eri palloilulajin SM-sarjassa sekä esiintyi käsipallomaajoukkueessa ja pesäpallon Itä–Länsi-otteluissa.

## Urheilu-ura

Koripalloa Tampereen Pyrinnön kasvatti, 188-senttinen Aarnivala pelasi Pyrinnössä seitsemän kauden ajan saavuttaen SM-hopeaa kaudella 1958. Hän pelasi myös Suomen Koripalloliiton joukkueessa ottelun Ruotsin liittoyhdistelmää vastaan.

Käsipallossa Aarnivala saavutti SM-hopeaa Tampereen Ilveksen joukkueessa vuonna 1954. Hän pelasi myös Suomen käsipallomaajoukkueessa ja oli mukana saavuttamassa Suomen ensimmäistä voittoa Ruotsista joulukuussa 1954 Helsingissä.

Pesäpallossa Aarnivala saavutti Tampereen Pyrinnön joukkueessa SM-pronssia vuonna 1949 ja pelasi myös kolmessa Itä–Länsi-ottelussa Lännen puolella vuosina 1950, 1951 ja 1953.

Aarnivala pelasi pääsarjatasolla myös jalkapalloa ja jääpalloa.

## Yksityiselämä

Aarnivalan isä Otto Aarnivala kilpaili ammunnan MM-kisoissa 1937 pienoiskiväärillä. Seppo Aarnivalan sisar Terttu Aarnivala voitti koripallossa useita Suomen-mestaruuksia ja pelasi useita maaotteluita.

Aarnivala kuoli 74-vuotiaana Nokialla 2. helmikuuta 2003.

## Saavutukset
### Koripallo
* SM-hopeaa 1958

### Käsipallo
* SM-hopeaa 1954

### Pesäpallo
* 1 SM-pronssi: 1949
* 3 Itä-Länsi-ottelua: 1950, 1951, 1953

## Koripallouran tilastot

* *O = ottelut, PTS = pistekeskiarvo, PTS YHT = pisteet yhteensä*

## Lähteet
* 
* Seppo Aarnivala Suomen Koripalloliitto

### Viitteet
Pekka Airaksinen

**Pekka Airaksinen** -nimisiä henkilöitä ovat:

* Pekka Airaksinen, suomalainen muusikko ja säveltäjä
* Pekka Airaksinen, suomalainen koripalloilija.
Prime World

**Prime World** on internetissä pelattava strateginen moninpeli, jonka on kehittänyt Nival. Peli julkistettiin toukokuussa 2011.

Venäjänkielisen version avoin beeta-vaihe alkoi huhtikuussa 2012. Turkinkielisen version avoin beeta-vaihe alkoi joulukuussa 2012. Huhtikuussa 2013 Nival aloitti rekisteröintien vastaanottamisen englanninkielisen version suljettuun beeta-vaiheeseen. Suljettu beeta-vaihe alkoi toukokuussa 2013.

Pelissä on kaksi ryhmittymää, jotka taistelevat saadakseen haltuunsa Primen, lähteen, joka tuottaa kaikkea maailmassa. Pelaaja saa valita kumpaan ryhmittymään hän liittyy, ja omistaa linnan, johon voi rakentaa rakennuksia tuottamaan resursseja, aseistettuja joukkoja ym. Taistelu-kartassa pelaajat toimivat joukkueena toisen ryhmittymän pelaajia vastaan.

Vuoden 2011 EA 2011 -messuilla IGN.com nimesi pelin parhaaksi strategiapeliksi. Vuonna 2012 kolme merkittävää venäläistä julkaisua valitsi pelin vuoden 2012 parhaaksi peliksi.

## Lähteet

## Aiheesta muualla
*Prime Worldin kotisivut 
*Prime Worldin tietopohjaa
Satamanosturi

**Satamanosturi** on nosturi, jota käytetään suurimmaksi osaksi tavaroiden siirtelyyn satamassa. Satamanosturilla voidaan nostaa esim. kontteja, laivoja ja veneitä.

## Satamanosturit
Satamanostureita on monenlaisia, esimerkiksi kaivinkoneen tekniikalla toimivia ja työmaanostureiden tavalla toimivia satamanostureita.

## Katso myös
*Kaivinkone
*Satama
*Vene
Fabian Wrede (1641–1712)

**Fabian Wrede** (1641–1712) oli ruotsalainen valtiomies. Hän oli Viipurin läänin maaherra 1675 ja oli vuoden 1680 valtiopäivillä Kaarle XI:n luottamusmies, toimi suuren komission jäsenenä ja oli vuodesta 1681 Uplannin maaherra.

## Lähteet
Keräily (täsmennyssivu)

**Keräily** voi tarkoittaa ainakin seuraavia:

* keräily, tiettyyn esine- tai asiaryhmään kohdistuva kokoomaharrastus
* keräily, niin sanottujen keräilykulttuurien talouden keskeinen elinkeino
* keräily, yksi varastoprosessin päävaiheista logistiikka-alan ammattikielessä
* keräily (slangissa), palautettavien, yleensä pantillisten juomatölkkien ja -pullojen kerääminen.
Punavankien muistomerkki

**Punavankien muistomerkki** on kuvanveistäjä Erkki Kannoston graniitista ja pronssista suunnittelema suurikokoinen taideteos, joka sijaitsee Lahden Fellmaninpuistossa. Puiston paikalla vuonna 1918 oli Fellmanin pelloksi kutsuttu vankileiri. Muistomerkin hankkimiseksi järjestettiin 1976 kutsukilpailu, jonka Kannosto voitti. Teoksen ovat pystyttäneet Lahden työväenjärjestöt.

Punavankien muistomerkki on Kannoston realismin kaudelta ja sitä pidetään hänen tunnetuimpana työnään. Taideteos on suurikokoinen: sen pohjana on graniittilaatoilla päällystetty, kohotettu neliönmuotoinen taso, jonka sivumitat ovat 14 metriä. Tason takaosassa on yli 5 metrin korkeuteen kohoava leveä graniittiportti. Tason päällä on viisi yli kolme metriä korkeaa pronssivalua olevaa ihmishahmoa, neljä miestä ja yksi nainen, jotka symboloivat leiriltä vapautuvia vankeja. Muistomerkki on pystytetty 28. toukokuuta 1978 ja se on omistettu kaikille punavangeille. Monumentissa saa liikkua.

Tiedosto:Punavankimuistomerkki Kannosto 2.jpg|*Punavankien muistomerkki*, lähikuva pronssihahmoista.
Tiedosto:Punavankimuistomerkki Kannosto 1.jpg|*Punavankien muistomerkki*, muistomerkki graniittitasoineen.


## Katso myös
* Luettelo punaisten muistomerkeistä Suomessa

## Lähteet
Staccioli

**Staccioli** on muun muassa seuraavien henkilöiden sukunimi:

* Alessandro Staccioli (s. 1931), italialainen katolinen piispa
* Giulia Staccioli (s. 1964), italialainen rytminen voimistelija
Frederick Cresser

**Frederick** ("Fred") **Cresser** (maaliskuu 1872 Saksa – ?) oli yhdysvaltalainen soutaja ja olympiavoittaja. Hän kilpaili vuoden 1904 kesäolympialaisissa Saint Louisissa ja oli siellä mukana voittamassa kultaa kahdeksikossa.

## Lähteet
José Manuel de la Torre

**José Manuel "Chepo" de la Torre Menchaca** (s. 13. marraskuuta 1965 Guadalajara, Meksiko) on meksikolainen entinen jalkapalloilija ja nykyinen valmentaja. Hän on toiminut lokakuusta 2010 lähtien Meksikon maajoukkueen päävalmentajana.

## Pelaajaura
De la Torre on kotikaupunkinsa jalkapalloseura Club Deportivo Guadalajaran kasvatti, jonka edustusjoukkueessa hän pelasi ensimmäistä kertaa vuonna 1984. Hän edusti koko pelaajauransa aikana meksikolaisia seuroja, lukuun ottamatta kautta 1988–1989, jonka hän pelasi espanjalaisen Real Oviedon riveissä.

## Valmentajaura
18. lokakuuta 2010 ilmoitettiin de la Torren siirtyvän Meksikon maajoukkueen päävalmentajaksi. Hänen ensimmäinen ottelunsa maajoukkueen päävalmentajana oli 9. helmikuuta 2011 pelattu ystävyysottelu Bosnia ja Hertsegovinaa vastaan.

## Lähteet

## Aiheesta muualla
* José Manuel de la Torren tilastot National Football Teams -sivustolla
James Juvenal

**James Benner** ("Jim") **Juvenal** (12. tammikuuta 1874 Philadelphia, Pennsylvania – 1. syyskuuta 1942 Philadelphia, Pennsylvania) oli yhdysvaltalainen soutaja ja olympiavoittaja. Hän voitti kahdeksikossa kultaa vuoden 1900 kesäolympialaisissa Pariisissa ja sai lisäksi yksikössä hopeamitalin vuoden 1904 kesäolympialaisissa Saint Louisissa. Juvenal työskenteli myöhemmin soutuvalmentajana. Hän opiskeli Drexel Institutessa ja työskenteli 40 vuotta Philadelphia Electricille.

## Lähteet
Benvenuto Matteucci

**Benvenuto Matteucci** (2. helmikuuta 1910 Carmignano – 16. tammikuuta 1993) oli italialainen roomalaiskatolinen arkkipiispa. Hänet vihittiin papiksi 14. elokuuta 1932 ja nimitettiin Pisan apostoliseksi hallitsijaksi sekä Forum Popiliin titulaaripiispaksi 15. elokuuta 1968. Piispaksi konsekroinnin suoritti 21. syyskuuta Mario Longo Dorni, jota avustivat Enrico Bartoletti ja Giovanni Fallani.

2. tammikuuta 1971 Matteucci sai nimityksen Pisan arkkipiispaksi, jona hän toimi, kunnes jäi eläkkeelle 7. kesäkuuta 1986.

## Lähteet
Gualtiero Bassetti

**Gualtiero Bassetti** (s. 7. huhtikuuta 1942 Popolano di Marradi) on italialainen roomalaiskatolinen arkkipiispa. Hänet vihki papiksi Firenzen arkkihiippakuntaan Ermenegildo Florit 29. kesäkuuta 1966. Hänet nimitettiin Massa Marittima-Piombinon hiippakunnan johtoon 9. heinäkuuta 1994, ja piispaksi vihkiminen seurasi 8. syyskuuta. Pääkonsekraattorina toimi Silvano Piovanelli, jota avustivat Antonio Bagnoli ja Giovanni Bianchi.

21. marraskuuta 1998 Bassetti sai nimityksen Arezzo-Cortona-Sansepolcron piispaksi, jonka virkaan hänet asetettiin 6. helmikuuta 1999. Hänet nimitettiin 16. heinäkuuta 2009 Perugia-Città della Pieven arkkipiispaksi, ja hänet asetettiin tähän virkaan 4. lokakuuta.

## Lähteet
Lucien Martinet

**Lucien Martinet** (1878–) oli ranskalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa, jossa hän sai hopeaa perämiehellisessä kaksikossa. Hän osallistui myös kahdeksikkoon.

## Lähteet
Carolus Wrede

**Carl Gustaf Garibaldi Fabian (Carolus) Wrede** (27. joulukuuta 1860 Kemiö – 15. toukokuuta 1927 Helsinki) oli suomalainen teollisuusjohtaja ja yritysten omistaja. 

Wreden vanhemmat olivat majuri, vapaaherra Vilhelm Otto Casper David Wrede ja kreivitär Hedvig Johanna Wilhelmina Gustava Armfelt ja puoliso vuodesta 1886 Siri Maria Söderhjelm (k. 1933), prokuraattori Woldemar Söderhjelmin tytär. Teollisuusjohtajat Rabbe Wilhelm Wrede, Gustaf Woldemar Wrede ja Kenneth Alexander Wrede olivat myös heidän poikiaan. 

Wrede tuli viipurilaisen Hackman & Co:n palvelukseen vuonna 1881. Vuosina 1887-1902 hän toimi Hackmanin Sorsakosken tehtaan isännöitsijänä. Sen jälkeen hän osti Lehtoniemen konepajan ja laivaveistämön sekä Taipaleen sahan ja myllyn, jonka omistajana hän oli 1902–1917. Lisäksi hän oli Turun Rautateollisuus Oy:n ja Turun vaunutehtaan toimitusjohtaja 1906–1918 sekä Keskinäisen Vakuutusyhtiön Sammon toimitusjohtaja 1922–1924. Lisäksi vapaaherra Carolus Wrede kutsuttiin 1916 Ab Crichtonin johtokunnan puheenjohtajaksi. Hänestä tuli 1922 Crichtonin toimitusjohtaja, mutta Wrede jätti 1924 niin Sammon kuin Crichtonin toimitusjohtajuudet. Turun kaupunginvaltuuston jäsen Wrede oli 1908–1917. 

Wrede oli aatelissäädyssä edustaja valtiopäivillä 1891, 1899, 1904–1905 ja 1905–1906.

## Lähteet
Pavel Frants

**Pavel Jakovlevits Frants** (s. 1. huhtikuuta 1968) on entinen venäläinen jääpalloilija, pelipaikaltaan puolustaja. 

## Ura
Venäjällä hän on edustanut viimeksi Dynamo Kazania. Keväällä 2013 Frants pelasi suomalaista Porvoon Akilleksen riveissä. Hän lukeutui 1990-luvun lopun ja 2000-luvun Venäjän maajoukkueen tärkeimpiin puolustuspelaajiin.

Frantsin kasvattajaseura on Syktyvkarin Stroitel, missä hän pelasi kahdeksan kauden ajan vuosina 1985–1993. Sen jälkeen hän siirtyi 10 vuodeksi Ruotsiin, jossa hän pelasi ensin yhden kauden Nässjö IF:n ja sen jälkeen  kahdeksan kautta IFK Vänersborgin joukkueessa. Kaudesta 2003 lähtien hän palasi Venäjälle ensin Arkangelin Vodnikiin ja sen jälkeen Moskovan Dynamoon. Syksystä 2010 lähtien hän on pelannut Kazanin Dynamossa. 

Seurajoukkueurallaan Frants saavutti kolme Venäjän mestaruutta Vodnikissa (2003, 2004 ja 2005), viisi Venäjän mestaruutta Moskovan Dynamon riveissä (2006, 2007, 2008, 2009 ja 2010) sekä yhden 2011 Kazanin Dynamon riveissä. Kaikkiaan siis 2003–2011 yhdeksän Venäjän mestaruutta. Maailman cupin mestaruuksia Frants saavutti myös useita - kaikkiaan viisi. Kaksi niistä Vodnikissa (2003 ja 2004), kaksi Moskovan Dynamossa (2006 ja 2007) sekä yhden Kazanin Dynamon väreissä 2010. Euroopan mestaruuksia hän saavutti kolme eli vuosina 2003 ja 2004 Vodnikissa sekä 2006 Moskovan Dynamossa.

Pavel Frans tuli vahvistamaan vuoden 2013 alussa suomalaista Porvoon Akillesta.

## Maajoukkueura
Frants debytoi Neuvostoliiton maajoukkueessa kaudella 1990–1991. Venäjän maajoukkueessa hän jatkoi kaudella 1994–1995 aina kauteen 2009–2010 asti. Maajoukkueuransa aikana Frans on ollut voittamassa kuusi maailmanmestaruutta: 1991 Neuvostoliiton joukkueessa sekä 1999, 2001, 2006, 2007 ja 2008 Venäjän joukkueessa.

## Valmentajaura
Frants toimi vuosina 2019-2022 Venäjän maajoukkueen päävalmentajana.

## Saavutukset
**Maajoukkueessa**
*MM-kultaa: 1991, 1999, 2001, 2006, 2007, 2008
*MM-hopeaa: 2003, 2005

**Seurajoukkueissa**
* Venäjän mestari: 2002, 2003, 2004, 2005, 2006, 2007, 2008, 2009, 2010, 2011
* Jääpallon maailmancup-mestari: 2003, 2004, 2006, 2007, 2010 
* Jääpallon Euroopan cup-mestari: 2003, 2004, 2006

## Lähteet
* Frants IDBD Bandysidan-tietokannassa

### Viitteet
Arnoud van Doorn

**Arnoud van Doorn** (18. maaliskuuta 1966) on alankomaalainen entinen äärioikeistolainen poliitikko, joka edusti Geert Wildersin islaminvastaista Vapauspuoluetta. Hän teki islamvastaisen elokuvan vuonna 2008, mutta kääntyi vuonna 2013 islamiin.

Syyskuussa 2021 van Doorn pidätettiin epäiltynä pääministeri Mark Rutteen kohdistuvan salamurhan suunnittelusta. Hänet vapautettiin seuraavana päivänä ilman syytteitä.

## Lähteet
Peter Ingves

**Jan Peter Ingves** (s. 11. maaliskuuta 1960 Siipyy) on suomalainen raviohjastaja ja -valmentaja. 

Nykyisin Kristiinankaupunkiin kuuluvassa Siipyyn kunnassa syntynyt Ingves on vaikuttanut jo 1980-luvulta lähtien Ruotsissa. Hän työskenteli vuodesta 2001 lähtien Petri Puron valmennustallilla Halmstadissa, kunnes toukokuussa 2013 siirtyi valmentajaksi Suomeen palanneen Kari Lähdekorven tallille.

Peter Ingves on urallaan saavuttanut useita suurkilpailuvoittoja sekä Suomessa että Ruotsissa. Tunnetuimpia hänen ohjastamiaan hevosia ovat olleet Commander Crowe, Camilla Highness sekä Fama Currit.

## Suurkilpailuvoittoja
**Ruotsi**
*Breeders' Crown – Camilla Highness (2004), Fama Currit (2005)
*Drottning Silvias Pokal – Fama Currit (2005)
*StoChampionatet – Fama Currit (2005)
*Sundsvall Open Trot – Commander Crowe (2009)
*
**Suomi**
*Kymi Grand Prix – Camilla Highness (2007), Commander Crowe (2009)
*Prix d’Etain Royal – Camilla Highness (2009)
*St. Michel – Camilla Highness (2007, 2008)
*Tammavaltikka – Camilla Highness (2008)
*Glenn Kosmos Memorial – Pablo di Jesolo (2013) 
**Italia**
*Campionato Europeo – Camilla Highness (2007)
**Norja**
*Europamatch – Edward Ale (2013)
**Tanska**
*N. J. Kosters Memorial – Not A Spacecase (2002)

## Lähteet
*Suomen Hippoksen tilastot
*Svensk Travsport

### Viitteet
Alopaeus

**Alopaeus** on sukunimi:

* Alopaeus, suku
* Anna Alopaeus (1944–2000), kuvataiteilija
* Aukusti Alopaeus (Ahola-Alopaeus) (1887–1970), taidemaalari
* Carl Henrik Alopaeus, Porvoon piispa 1885–1892 ja kuulovammaistyön kehittäjä
* Erik Alopaeus (1883–1923), eduskunnan ensimmäinen oikeusasiamies
* Frans David Alopaeus (1769–1831), Venäjää palvellut diplomaatti ja todellinen salaneuvos, Magnus Alopeuksen veli
* Fredrik Alopaeus (1810–1862), kenraalimajuri, todellinen valtioneuvos ja Odessan kaupunginjohtaja
* Gerhard Pehr Alopaeus (1849–1926), pormestari ja valtiopäivämies, Magnus Erik Alopaeuksen poika
* Ivar Gabriel Alopaeus (1855–1918), juristi ja Haminan pormestari
* Ivar Gerhard Alopaeus (1879–1931), juristi, pankinjohtaja ja Viipurin oikeuspormestari
* Jakob Alopaeus (1812–1882), tykistönkenraali
* Johan Alopaeus, aateloituna *Johan Andersson Nordenswan* (1731–1811), lääninkamreeri ja kollegiasessori
* Johan Magnus Alopaeus (1837–1913), opettaja, rehtori ja toimittaja
* Jutte Alopaeus (1870–1939), suomalainen lastenkirjailija
* Magnus (Maximilian) Alopaeus (1748–1822), Venäjää palvellut diplomaatti,  todellinen salaneuvos
* Magnus Alopaeus (1775–1843), opettaja ja pappi, joka sai professorin arvon
* Magnus Erik Alopaeus (1806–1874), suomalainen lääninrovasti ja valtiopäivämies
* Magnus Jacob Alopaeus (1743–1818), Porvoon piispa 1809–1818 
* Marianne Alopaeus (1918–2014), suomenruotsalainen kirjailija
* Marja Alopaeus (s. 1945), suomalainen kirjallisuuden kääntäjä
* Pehr Johan Alopaeus (1773–1814), sivistyshistorioitsija, koulumies
* Samuel Alopaeus (1721–1793), suomalainen pappi ja mineralogi
* Valpuri Alopaeus (1919–1969), kirjallisuuden suomentaja.
Amund Laurentsson

**Amund Laurentsson**, *Amund Lauritsanpoika*, oli ruotsalainen kirjanpainaja, joka toimi Tukholmassa. Hän painoi myös suomenkielisiä teoksia, kuten Mikael Agricolan *[[Rucouskiria]]n* (1544) ja *[[Uusi testamentti|Uuden testamentin]]* käännöksen *[[Se Wsi Testamenti]]*. Hän sai Agricolalta näistä kiitoskirjeen.

## Lähteet
OuluHealth

**OuluHealth** on bioalan, terveysalan sekä ICT-osaamisen keskus Oulussa. OuluHealthin yhteistyössä ovat mukana Oulun kaupunki, Oulun yliopistollinen sairaala, Oulun yliopisto, Oulun seudun ammattikorkeakoulu, Centre for Health and Technology, BusinessOulu, Oulu Wellness Institute, Pohjois-Pohjanmaan liitto sekä yrityksiä ja muita tutkimuslaitoksia. OuluHealth on mukana ECHA:ssa, EuropeanConnected Health Alliancen eurooppalaisessa verkostossa. 

Oulun Kontinkankaan kampukselle, yliopistollisen sairaalan ja lääketieteellisen tiedekunnan välittömään yhteyteen, luodaan OuluHealth ICT- ja terveysalan keskittymää. Alueella toimii tällä hetkellä yli 100 organisaatiota ja 8400 työpaikkaa, mikä on lähes kymmenen prosenttia kaikista Oulun työpaikoista. Kampuksesta kehitetään sosiaali- ja terveydenhuollon testaus- ja kehittämisympäristöä (Living lab).

OuluHealth-yhteistyö kehittää kansalaisille tuotettavia palveluita useissa hankkeissa. Tulevaisuuden ratkaisut perustuvat muun muassa terveyden hallintaan, sairauksien ennaltaehkäisyyn, mobiili- ja sähköisiin palveluihin sekä uudistettuun tietojärjestelmäkokonaisuuteen. 

## Hankkeet

**Tulevaisuuden sairaala**
OuluHealthin ydin, Oulun yliopistollinen sairaala, uudistetaan. Tulevaisuuden sairaala hyödyntää innovatiivista, tuottavaa teknologiaa potilaiden parhaaksi. Sairaalahankkeen kokonaisinvestointi on 500 miljoonaa euroa. 

**AVAUS-hanke**
Hanke rakentaatulevaisuuden kuntalaislähtöisiä hyvinvointipalveluita ja niitä tukevia teknologioita. AVAUS-hankkeessarakennetaan toimittajariippumaton ja rajapinnoiltaan avoin palvelu- ja järjestelmäkokonaisuus. 

**ONION-projekti**
Projekti kehittää kokonaisarkkitehtuuria hyvinvointipalveluille. Projektin tavoitteena on, että tietojärjestelmäkokonaisuus on käytössä vuoteen 2020 mennessä. 

**INDICO-hanke**
INDICO-hankkeessa keskitytään yksilölliseen terveyteen. Hanketta koordinoi Centre for Health and Technology. 

**Oulun kaupungin sähköinen asiointi**
Oulun kaupungin sähköisen asioinnin OMAOULU-palvelusta löytyvät kootusti kaikki kaupungin verkkoasioinnin palvelut, esimerkiksi terveyspalvelut. 

## Lähteet

## Aiheesta muualla
* OuluHealthin verkkosivut 
* Centre for Health and Technology (CHT)
Pystyssä

**Pystyssä** on vuonna 2013 ensi-iltansa Suomessa saanut Marton Jelinkon ohjaama elokuva.

## Juoni
Elli on toimeentulostaan epävarma opiskelija, joka päätyy rahapulassaan prostituoiduksi. Iiris sovittaa vanhoja velkoja rikollisjengin pomona. Andrei toimii rikollisjengin apumiehenä, kunnes kohtaa Ellin Helsingin yössä. *Pystyssä* on väkivallan uhkaa ja vaikeita elämäntilanteita kuvaava elokuva, jonka päähenkilöt pyrkivät vapaaksi veloistaan keinolla millä hyvänsä.

## Näyttelijät

## Tuotanto
**Pystyssä** on Outline Studios -tuotantoyhtiön elokuva, joka on tuotettu yhteisöllisesti pienellä budjetilla. Elokuvan tekijät ovat alan opiskelijoita ja nuoria ammattilaisia.

## Aiheesta muualla
*
Anouk

**Anouk** on ranskalainen ja hollantilainen diminutiivi naisen nimestä Anna.

; Anouk-nimisiä henkilöitä:
* Anouk (s. 1975), alankomaalainen laulaja
* Anouk Aimée, oik. *Françoise Sorya Dreyfus* (1932–2024), ranskalainen elokuvanäyttelijä
* Anouk Bessy (s. 1995), ranskalainen alppihiihtäjä
* Anouk Dekker (s. 1986), alankomaalainen jalkapalloilija
* Anouk Faivre Picon (s. 1986), ranskalainen maastohiihtäjä
* Anouk Ferjac (s. 1932), ranskalainen näyttelijä 
* Anouk Hoogendijk (s. 1985), alankomaalainen jalkapalloilija
* Anouk Renière-Lafrenière (s. 1983), kanadalainen uimari
* Anouk Vetter (s. 1993), alankomaalainen seitsenottelija
Interkalaatio

Interkalaatio voi tarkoittaa:

*Interkalaatio, karkauspäivän, karkauskuukauden tai karkausvuoden lisääminen kalenteriin
*Interkalaatio, kemiallinen reaktio, jossa vierasmolekyyli asettuu kerrosrakenteisen isäntämolekyylin rakenteeseen aiheuttaen rakenteen muutoksen
Charles Perrin

**Charles Jean Baptiste Perrin** (6. heinäkuuta 1875 Lyon – 26. maaliskuuta 1954 Lyon) oli ranskalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä perämiehellisessä nelikossa hopeaa saaneeseen Club Nautique de Lyon -joukkueeseen.

## Lähteet
Harry DeBaecke

**Harry Leopold DeBaecke** (9. kesäkuuta 1879 Philadelphia, Pennsylvania – 6. marraskuuta 1961 Philadelphia, Pennsylvania) oli yhdysvaltalainen soutaja ja olympiavoittaja. Hän kilpaili vuoden 1900 kesäolympialaisissa Pariisissa ja kuului siellä kahdeksikossa kultaa voittaneeseen Vesper Boat Clubiin.

## Lähteet
Georges Moustaki

**Georges Moustaki**, alun perin *Giuseppe Mustacchi*, (3. toukokuuta 1934 Alexandria, Egypti – 23. toukokuuta 2013 Nizza, Ranska) oli ranskalainen chansonsäveltäjä ja laulaja. Hänen vanhempansa olivat Egyptiin asettuneita Kreikan-juutalaisia.

Moustaki, joka muutettuaan Ranskaan 1951 muutti etunimensä ihailemansa Georges Brassensin mukaan, tunnetaan romanttisista balladeistaan. Hänen menestyskappaleitaan on esimerkiksi Edith Piafin laulama "Milord", joka nousi myyntilistan kärkeen muun muassa Saksassa. Moustakilla ja Piafilla oli lyhyt suhde.

## Lähteet
Edward Marsh (soutaja)

**Edward** ("Ed") **Marsh** (12. helmikuuta 1874 Philadelphia, Pennsylvania – 10. lokakuuta 1932 Philadelphia, Pennsylvania) oli yhdysvaltalainen soutaja ja olympiavoittaja. Hän kilpaili vuoden 1900 kesäolympialaisissa Pariisissa ja kuului siellä kultaa kahdeksikossa voittaneeseen Vesper Boat Club -joukkueeseen.

## Lähteet
Interkalaatio (kemia)

**Interkalaatio** tarkoittaa kemiallista reaktiota, jossa atomi, ioni tai molekyyli insertoituu kerrosmaisen yhdisteen tai alkuaineen kerrosten väliin muodostamatta kuitenkaan kovalenttista sidosta isäntämolekyylin kanssa. Interkalaatiossa tapahtuu reversiibeli isäntämolekyylin rakenteen ja ominaisuuksien muuttuminen. Isäntämolekyyli voi olla yksinkertainen kiteinen aine, makromolekyyli tai amorfinen aine. Interkalaatiossa muodostuvaa yhdistettä kutsutaan interkalaatioyhdisteeksi.

## Interkalaatio epäorgaanisessa kemiassa

Ensimmäisen kerran interkalaatioreaktioista raportoi saksalainen C. Schafhäult vuonna 1840, mutta varsinaisesti interkalaatioreaktiot herättivät kiinnostusta vuodesta 1926 eteenpäin, jolloin Karl Fredenhagen ja Gustav Cadenbach raportoivat kaliumhöyryn interkalatoituvan grafiittiin. Tyypillisiä esimerkkejä epäorgaanisista interkalatoitumisreaktioista ovat ammoniakin interkalatoituminen saveen, alkalimetallien interkalatoituminen kerrosrakenteisiin siirtymämetallikalkogeneihin eli oksideihin, sulfideihin, selenideihin ja tellurideihin (mm. molybdeenidisulfidiin ja niobiumtelluridiin) sekä useiden eri metallien ja molekyylien interkalatoituminen grafiittiin. Interkalatoituminen muuttaa materiaalien sähkönjohtavuutta ja magneettisia ominaisuuksia. Tästä hyvänä esimerkkinä ovat grafiitin interkalaatioyhdisteet. Polymeerisessä hiilimonofluoridissa grafeenin π-systeemi on hajonnut interkalatoituneiden fluoriatomien aiheuttaman rakennemuutoksen vuoksi ja hiilimonofluoridi on sähköneriste. Sen sijaan interkalatoituneet metalliatomit, kuten kalium, luovuttavat elektroneja π-systeemille säilyttäen sen rakenteen, ja tällaiset interkalaatioyhdisteet ovat grafiittia parempia sähkönjohteita. 

## DNA:n interkalaatio

Tasomaiset aromaattiset yhdisteet pystyvät interkalatoitumaan DNA-molekyylin kaksoiskierteen väliin ja aiheuttamaan sen rakenteellisen muutoksen. Tällöin myös DNA:n ominaisuudet muuttuvat ja muun muassa monistuminen estyy. Interkalatoituvan molekyylin pinta-alan täytyy olla vähintään 2,8&nbsp;nm2 ja korkeus vähemmän kuin 0,34&nbsp;nm. DNA:n kanssa interkalatoituvia yhdisteitä ovat muun muassa daktinomysiini, antrasykliiniantibiootit ja eräät väriaineet, kuten etidiumbromidi ja akridiinioranssi.

## Lähteet
Max Ammermann

**Max Ammermann** (5. marraskuuta 1878 – ?) oli saksalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja oli siellä mukana saamassa pronssia perämiehellisessä nelikossa.

## Lähteet
Mario Longo Dorni

**Mario Longo Dorni** (11. syyskuuta 1907 Ornavasso – 18. elokuuta 1985) oli italialainen roomalaiskatolinen piispa. Hänet vihittiin papiksi Novaran hiippakuntaan 27. kesäkuuta 1930 ja nimitettiin Pistoian hiippakunnan johtoon 24. huhtikuuta 1954. Piispaksi vihkiminen seurasi 6. kesäkuuta. Pääkonsekraattorina toimi Gilla Vincenzo Gremigni, jota avustivat Carlo Stoppa ja Francesco Fasola.

Longo Dorni osallistui Vatikaanin toiseen kirkolliskokoukseen. Hän kuoli 77-vuotiaana virassa.

## Lähteet
Juno Temple

**Juno Violet Temple** (s. 21. heinäkuuta 1989 Lontoo) on englantilainen näyttelijä. Hän on esiintynyt muun muassa elokuvissa *[[Wild Child]]*, *[[Sovitus (elokuva)|Sovitus]]*, *[[Dirty Girl]]*, *[[Kaboom (elokuva)|Kaboom]]*, *[[Tyttökoulu St. Trinian’s]]*, *[[Little Birds]]*, *[[Killer Joe]]* ja *[[Yön ritarin paluu]]*.

Juno Temple syntyi Lontoossa ja kasvoi Somersetissä Englannissa. Hänen äitinsä on tuottaja Amanda Pirie ja isänsä elokuvaohjaaja Julien Temple. Hänellä on kaksi nuorempaa veljeä. Näyttelemisen Temple aloitti jo seitsemänvuotiaana, mutta todellinen ponnahdus elokuvamaailmaan tapahtui vuonna 2006 *[[Paljastavat merkinnät]]* -elokuvan myötä, joka oli hänen toinen elokuvansa. Temple on saanut kriitikoilta kehuja useista roolisuorituksistaan.

## Filmografia

## Aiheesta muualla

*
Kivakkatunturi

**Kivakkatunturi** eli **Kivakka** () tai *Kivakkavaara* on tunturi Kiestingin kunnassa Karjalan tasavallan luoteisosassa Venäjällä. Tunturi sijaitsee aivan Pää­järven luoteispuolella ja Paanajärven kansallispuiston itäreunalla. Tunturin huippu (499 m) on kansallispuiston tunnetuimpia näköalapaikkoja, josta on komeat näköalat erityisesti Pääjärven suuntaan.

## Lähteet

## Aiheesta muualla
*Paanajärven kansallispuiston palveluiden kartta   ja  (parks.karelia.ru)
Rotkometsäkerttunen

**Rotkometsäkerttunen** (*Bradypterus sylvaticus*) on sirkkalintujen heimoon kuuluva varpuslintu.

## Levinneisyys
Rotkometsäkerttusta tavataan kotoperäisenä Etelä-Afrikassa. Lajin esiintymisalueet ovat pirstoutuneet ja sen kannaksi arvioidaan 6&nbsp;600–12&nbsp;000 täysikasvuista yksilöä. Laji on luokiteltu silmälläpidettäväksi ja sitä uhkaa elinympäristöjen tuhoutuminen.

## Lähteet
Guineanmetsäkerttunen

**Guineanmetsäkerttunen** (*Bradypterus lopezi*) on sirkkalintujen heimoon kuuluva varpuslintu.

## Levinneisyys
Guineanmetsäkerttusta tavataan Afrikan keski- ja itäosissa. Lajia on kuvattu paikallisesti yleiseksi ja se on luokiteltu elinvoimaiseksi.

## Lähteet
Tiheikkömetsäkerttunen

**Tiheikkömetsäkerttunen** (*Bradypterus barratti*) on sirkkalintujen heimoon kuuluva varpuslintu.

## Levinneisyys
Tiheikkömetsäkerttusta tavataan Lesothossa, Mosambikissa, Etelä-Afrikassa ja Zimbabwessa. Lajin on kuvattu olevan yleinen sopivissa elinympäristöissä ja se on luokiteltu elinvoimaiseksi.

## Lähteet
Maurizio Raspini

**Maurizio Raspini** (1. huhtikuuta 1892 Oleggio – 6. huhtikuuta 1972) oli italialainen roomalaiskatolinen piispa. Hänet vihittiin papiksi Novaran hiippakuntaan 22. joulukuuta 1918 ja nimitettiin Oppido Mamertinan hiippakunnan johtoon 9. toukokuuta 1953. Piispaksi vihkiminen seurasi 26. heinäkuuta. Pääkonsekraattorina toimi Gilla Vincenzo Gremigni, jota avustivat Carlo Stoppa ja Carlo Allorio.

Raspini erosi tehtävistään 6. tammikuuta 1965, jolloin hänet nimitettiin Sebargan titulaaripiispaksi. Hän osallistui Vatikaanin toiseen kirkolliskokoukseen.

## Lähteet
Ritva Åberg

**Ritva Mirjami Åberg** (myös *Ritva-Leena* ja *Pikku Ritva*, 16. elokuuta 1936 Helsinki – 2024) oli suomalainen näyttelijä. Hän tuli tunnetuksi 1940-luvulla Suomen Filmiteollisuuden palkattuna lapsinäyttelijänä. Edvin Laine etsi tuolloin Suomisen Ollin menestyksen innostamana 9–10-vuotiaita esiintymiskykyisiä poikia ja tyttöjä esiintymään elokuvissaan, joissa päärooleja tähdittäisivät lapset.

Ritva Åberg nähtiin ensimmäisen kerran valkokankaalla 9-vuotiaana elokuvassa *[[Nokea ja kultaa]]* (1945), jossa hänellä oli Liisan osa. Hänen nimensä oli alkuteksteissä "Pikku Ritva". Elokuvan pääparina nähtiin Ansa Ikonen sekä ohjaaja Edvin Laine. Åbergin ensimmäinen pääosa oli Salme-niminen tyttö lastenseikkailussa *[[Pikku-Matti maailmalla]]* (1947). Hänen vastanäyttelijänään oli muissakin samoissa elokuvissa esiintynyt, toinen ajan suosittu lapsitähti Veli-Matti Kaitala. Alkuteksteissä heidät tunnettiin nimillä "Veli-Matti" ja "Ritva-Leena". 

Suosittu lapsitähtipari palasi valkokankaille seuraavan vuoden kesäisessä maalaiskomediassa *[[Onnen-Pekka]]*, jossa Veli-Matti nähtiin Pekka Aallon roolissa ja Åberg hänen luokkatoverinaan Raijana. Arvostelijat sivuuttivat lastenelokuvan varsin vähin äänin ja ilman jyrkkiä kommentteja, mutta sen arvioitiin täyttävän paikkansa "pirteänä ja hyväntuulisena koko perheen kesähupina". *Onnen-Pekan* Raijan rooli oli Åbergin elokuvauran suurin tehtävä.

Vuonna 1949 Åberg esiintyi vielä kahdessa filmituotannossa. Hänellä oli pieni sivuosa Edvin Laineen satuelokuvassa *[[Prinsessa Ruusunen]]* ja viimeinen iso rooli kolmannessa Veli-Matti-elokuvassa *[[Aaltoska orkaniseeraa]]*.

Åbergin vanhemmat olivat autonkuljettaja August Emil Åberg ja Elsa Elina (o.s. Keltti). Ritva Åberg on haudattu Helsinkiin Maunulan uurnalehtoon.

## Elokuvat
* *[[Nokea ja kultaa]]* (1945) – Liisa
* *[[Pikku-Matti maailmalla]]* (1947) – Salme
* *[[Onnen-Pekka]]* (1948) – Raija
* *[[Prinsessa Ruusunen (vuoden 1949 elokuva)|Prinsessa Ruusunen]]* (1949) – Dorina
* *[[Aaltoska orkaniseeraa]]* (1949) – Kaarina Hillevi Mäenpää

## Lähteet
* 
* August Emil Åberg, Henkilön Eino Vappula sukupuu, Geneanet https://gw.geneanet.org/eikkav?n=aberg&oc=&p=august+emil

### Viitteet
Borneonmetsäkerttunen

**Borneonmetsäkerttunen** (*Locustella accentor*) on sirkkalintujen heimoon kuuluva varpuslintu.

## Levinneisyys
Borneonmetsäkerttusta tavataan kotoperäisenä Malesiassa. Lajia on kuvattu melko yleiseksi ja se on luokiteltu elinvoimaiseksi.

## Lähteet
Ersilio Menzani

**Ersilio Menzani** (28. joulukuuta 1872 Mongardino – 30. kesäkuuta 1961) oli italialainen roomalaiskatolinen arkkipiispa. Hänet vihittiin papiksi 29. kesäkuuta 1895 ja nimitettiin Piacenzan hiippakunnan johtoon 16. joulukuuta 1920. Piispaksi vihkiminen seurasi 25. tammikuuta 1921. Pääkonsekraattorina toimi paavi Benedictus XV, jota avustivat Giovanni Battista Nasalli Rocca di Corneliano ja Agostino Zampini.

17. marraskuuta 1945 Menzani sai arkkipiispan henkilökohtaisen arvonimen. Hän kuoli 88-vuotiaana virassa.

## Lähteet
Filippiinienmetsäkerttunen

**Filippiinienmetsäkerttunen** (*Locustella caudata*) on sirkkalintujen heimoon kuuluva varpuslintu.

## Levinneisyys
Filippiinienmetsäkerttusta tavataan kotoperäisenä Filippiineillä. Sen kannan kokoa ei tiedetä, mutta lajin on raportoitu olevan yleinen 2&nbsp;000–3&nbsp;600 metrin korkeudella. Se on luokiteltu elinvoimaiseksi.

## Lähteet
Vuorimetsäkerttunen

**Vuorimetsäkerttunen** (*Locustella mandelli*) on sirkkalintujen heimoon kuuluva varpuslintu.

## Levinneisyys
Vuorimetsäkerttusta tavataan Bhutanissa, Kiinassa, Intiassa, Laosissa, Myanmarissa, Thaimaassa ja Vietnamissa. Lajin kokonaispopulaatiota ei tiedetä, mutta sen on kuvattu olevan melko runsas Intian koillisosissa, yleinen osissa Kiinaa ja paikallisesti yleinen Kaakkois-Aasiassa. Laji on luokiteltu elinvoimaiseksi.

## Elinympäristö
Vuorimetsäkerttunen elää pensaikkoalueilla ja avoimissa metsissä. Pesimäaikana sitä tavataan vuoristoissa, mutta pesimäajan ulkopuolella se laskeutuu alangoille.

## Lähteet
Lastani ette saa

**Lastani ette saa** (*Not Without My Daughter*) on vuonna 1991 ensi-iltansa saanut Brian Gilbertin ohjaama tositapahtumiin perustuva jännityselokuva.

## Juoni
Amerikkalais-iranilainen perhe matkustaa Yhdysvalloista lomalle tapaamaan miehen sukulaisia. Loma muuttuukin painajaiseksi, koska mies päättääkin, että koko perheen pitää jäädä asumaan Iraniin. Käytännössä vaimo ja tytär ovat miehen vankeja. Vaimo pääsee kuitenkin pakenemaan tytär mukanaan.

## Näyttelijät

## Lähteet
* 
*
Ugandanmetsäkerttunen

**Ugandanmetsäkerttunen** (*Bradypterus carpalis*) on sirkkalintujen heimoon kuuluva varpuslintu.

## Levinneisyys
Ugandanmetsäkerttusta tavataan Burundissa, Kongon demokraattisessa tasavallassa, Keniassa, Ruandassa, Tansaniassa, Ugandassa ja Sambia. Lajin kokonaispopulaatiota ei tiedetä, mutta sen on kuvattu olevan paikallisesti yleinen Keski- ja Itä-Ruandassa. Ugandanmetsäkerttunen on luokiteltu elinvoimaiseksi.

## Lähteet